CELEX: 62021TN0081
Language: ro
Date: 2021-02-03 00:00:00
Title: Cauza T-81/21: Acțiune introdusă la 3 februarie 2021 – Sistem ecologica/Comisia

3.5.2021   
            
            
               RO
            
            
               Jurnalul Oficial al Uniunii Europene
            
            
               C 163/38
            
         
      Acțiune introdusă la 3 februarie 2021 – Sistem ecologica/Comisia
      (Cauza T-81/21)
      (2021/C 163/51)
      Limba de procedură: engleza
      
         Părțile
      
      
         Reclamantă:„Sistem ecologica” production, trade and services d.o.o. Srbac (Srbac, Bosnia-Herțegovina) (reprezentanți: D. Diris, D. Rjabynina, și C. Kocks, avocați)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  constatarea faptului că OLAF nu a adoptat în privința sa măsurile prevăzute de reglementarea aplicabilă, și anume să îi notifice decizia de a deschide anchete sau o investigație care o privesc individual, să o informeze cu privire la anchetele sau investigațiile susceptibile să o implice personal și să îi permită să își exprime punctele de vedere cu privire la toate faptele care o privesc înainte ca concluziile referitoare la aceasta să fie deduse din anchetele sau investigațiile respective;
               
            
                  —
               
               
                  anularea deciziei adoptate de OLAF la 25 noiembrie 2020 prin care s-a respins cererea reclamantei de a avea acces la dosarul anchetei;
               
            
                  —
               
               
                  anularea deciziei adoptate de OLAF la 25 noiembrie 2020 de a considera observațiile reclamantei drept plângeri;
               
            
                  —
               
               
                  anularea deciziei adoptate de OLAF la 27 noiembrie 2020 prin care s-au respins plângerile formulate de reclamantă la 16 octombrie 2020;
               
            
                  —
               
               
                  anularea deciziei adoptate de OLAF la 8 decembrie 2020 privind închiderea anchetei;
               
            
                  —
               
               
                  anularea deciziei adoptate de OLAF la 21 decembrie 2020 potrivit căreia plângerile reclamantei din 14 decembrie 2020 nu vor fi considerate plângeri;
               
            
                  —
               
               
                  declararea faptului că informațiile și datele referitoare la aceasta, precum și orice probă relevantă comunicate autorităților naționale constituie probe inadmisibile, printre care raportul de misiune al OLAF din 16 ianuarie 2020, comunicarea din 9 iunie 2020 și raportul final din 8 decembrie 2020;
               
            
                  —
               
               
                  declararea ca nelegală a oricăror proceduri de investigare conduse în cadrul anchetei ulterioare deciziilor respective;
               
            
                  —
               
               
                  declararea oricăror concluzii deduse din aceste investigații ca nelegale;
               
            
                  —
               
               
                  declararea oricărei informații comunicate autorităților naționale ca nelegală, printre care comunicarea din 9 iunie 2020 și raportul final din 8 decembrie 2020;
               
            
                  —
               
               
                  obligarea Comisiei la plata către reclamantă a sumei de 3 026 388,74 euro pentru repararea prejudiciului suferit, cuantum determinat în mod provizoriu, majorat cu dobânda de 8 % pe an începând cu 15 iunie 2020 până la efectuarea plății integrale, ca urmare a comportamentului ilicit al OLAF, a pierderilor cauzate activităților profesionale ale reclamantei și a atingerii aduse reputației sale;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă 14 motive.
      
                  1.
               
               
                  Primul motiv se întemeiază pe încălcarea principiilor transparenței și independenței investigației OLAF.
               
            
                  2.
               
               
                  Al doilea motiv se întemeiază pe încălcarea principiului imparțialității.
               
            
                  3.
               
               
                  Al treilea motiv se întemeiază pe încălcarea dreptului de a nu se autoincrimina.
               
            
                  4.
               
               
                  Al patrulea motiv se întemeiază pe încălcarea dreptului de a fi informat în temeiul articolului 7 alineatul (2) din Regulamentul (UE, Euratom) nr. 883/2013 (1).
               
            
                  5.
               
               
                  Al cincilea motiv se întemeiază pe încălcarea dreptului de a fi ascultat înainte de adoptarea măsurilor nefavorabile.
               
            
                  6.
               
               
                  Al șaselea motiv se întemeiază pe încălcarea prezumției de nevinovăție.
               
            
                  7.
               
               
                  Al șaptelea motiv se întemeiază pe încălcarea principiilor confidențialității și protecției datelor, în temeiul articolului 10 din Regulamentul nr. 883/2013.
               
            
                  8.
               
               
                  Al optulea motiv se întemeiază pe încălcarea articolului 41 alineatul (2) litera (b) din Carta drepturilor fundamentale a Uniunii Europene: încălcarea dreptului reclamantei de a avea acces la dosar și a principiului bunei administrări.
               
            
                  9.
               
               
                  Al nouălea motiv se întemeiază pe încălcarea Regulamentului nr. 1049/2001 (2).
               
            
                  10.
               
               
                  Al zecelea motiv se întemeiază pe încălcarea principiului diligenței.
               
            
                  11.
               
               
                  Al unsprezecelea motiv se întemeiază pe încălcarea obligației de motivare.
               
            
                  12.
               
               
                  Al doisprezecelea motiv se întemeiază pe încălcarea dreptului la apărare al reclamantei.
               
            
                  13.
               
               
                  Al treisprezecelea motiv se întemeiază pe anularea deciziilor OLAF.
               
            
                  14.
               
               
                  Al paisprezecelea motiv se întemeiază pe răspunderea extracontractuală a OLAF ca urmare a prejudiciului suferit de reclamantă.
               
            
         (1)  Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO 2013, L 248, p. 1).
      
         (2)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001, L 145, p. 43).